Store (13-20 mm), kraftige, tett hårete blomsterfluer som kan minne mye om humler. Hodet er forholdsvis lite, mye bredere enn langt, fasettøynene er nakne. De møtes i pannen hos hannen, men er tydelig skilte hos hunnen. Antennene er små og gule, antennebørsten fjærgrenet. Ansiktet er flatt og forlenget nedover, mest gulaktig på farge. Kroppen er tett hårkledt. Hos er hårene gule over hele kroppen, mens har mest svarte hår, med to skarpt avgrensede, gulhårede tverrbånd på thorax og to tilsvarende, hvithårede tverrbånd på bakkroppen. Beina er svarte og ganske kraftige. Vingene er glassklare med et gråsvart tverrbånd i den fremre halvdelen midt på vingen. Den fremste tverr-åren i vingens ytre del er nokså rett og munner i R nær vingespissen. Hos den ellers ganske like arten vanlig humleblomsterflue er denne åren svært krum og munner i R lenge før vingespissen.